Document ID: 31996R0416

ΚΑΝΟΝΙΣΜΟΣ (ΕΚ) αριθ. 416/96 ΤΗΣ ΕΠΙΤΡΟΠΗΣ της 7ης Μαρτίου 1996 για τροποποίηση του κανονισμού (ΕΟΚ) αριθ. 2710/93 για ορισμένες πωλήσεις με ειδικούς διαγωνισμούς, για τη χρησιμοποίηση στον τομέα των καυσίμων στην Κοινότητα οινικής αλκοόλης, η οποία βρίσκεται στην κατοχή των οργανισμών παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 377/93 της Επιτροπής της 12ης Φεβρουαρίου 1993 για τη θέσπιση των γενικών κανόνων σχετικά με τη διάθεση των αλκοολών που λαμβάνονται από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 του Συμβουλίου και βρίσκονται στην κατοχή των οργανισμών παρέμβασης (1), όπως τροποποιήθηκε τελευταία από τον κανονισμό (ΕΚ) αριθ. 3152/94 (2), και ιδίως το άρθρο 19,
τον κανονισμό (ΕΟΚ) αριθ. 2220/85 της Επιτροπής της 22ας Ιουλίου 1985 για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 3403/93 (4), και ιδίως το άρθρο 30,
Εκτιμώντας:
ότι ο κανονισμός (ΕΟΚ) αριθ. 2710/93 της Επιτροπής (5), αφενός, ακύρωσε τους ειδικούς διαγωνισμούς αριθ. 7/90 ΕΟΚ και αριθ. 8/90 ΕΟΚ που προκηρύχθηκαν με τους κανονισμούς (ΕΟΚ) αριθ. 3389/90 (6) και (ΕΟΚ) αριθ. 3390/90 της Επιτροπής, όσον αφορά τις παρτίδες αλκοόλης που δεν αποτέλεσαν αντικείμενο ανάληψης και, αφετέρου, προέβλεψε ότι η χρησιμοποίηση της αλκοόλης της πρώτης παρτίδας του ειδικού διαγωνισμού αριθ. 7/90 ΕΟΚ και των δύο πρώτων παρτίδων του ειδικού διαγωνισμού αριθ. 8/90 ΕΟΚ πρέπει να ολοκληρωθεί μέσα σε προθεσμία δύο ετών που υπολογίζεται από την 1η Οκτωβρίου 1993, εκτός από περίπτωση ανωτέρας βίας 7
ότι η υπέρβαση της προθεσμίας της 1ης Οκτωβρίου 1995 για την πραγματική χρησιμοποίηση της εν λόγω αλκοόλης δύναται, με τους όρους διαγωνισμού που προκύπτει από τις διατάξεις του κανονισμού (ΕΟΚ) αριθ. 2220/85, να έχει ως αποτέλεσμα τη βαθμιαία κατάπτωση του συνόλου της εγγύησης ορθής εκτέλεσης, η οποία ανέρχεται σε 90 Ecu ανά εκατόλιτρο, δίχως να έχει χρησιμοποιηθεί για τους προβλεπόμενους σκοπούς το σύνολο των κατακυρωμένων αλκοολών 7 ότι είναι σκόπιμο να παραταθεί αυτή η προθεσμία 7 ότι, εξάλλου, είναι σκόπιμο, στη συγκεκριμένη περίπτωση, να καταστούν ακόμη πιο βαθμιαία τα αποτελέσματα των ισχυόντων κανόνων κατάπτωσης των εγγυήσεων οι οποίοι περιλαμβάνονται στον κανονισμό (ΕΟΚ) αριθ. 2220/85, με σκοπό να εξασφαλιστεί η τήρηση μιας από τις πρωτογενείς απαιτήσεις γι' αυτούς τους διαγωνισμούς, δηλαδή της πραγματικής χρησιμοποίησης της κατακυρωθείσας αλκοόλης στον τομέα των καυσίμων εντός της Κοινότητας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 του κανονισμού (ΕΟΚ) αριθ. 2710/93 αντικαθίσταται από το ακόλουθο κείμενο:
«Άρθρο 3
1. Κατά παρέκκλιση του άρθρου 23 του κανονισμού (ΕΟΚ) αριθ. 2220/85 και εκτός από περίπτωση ανωτέρας βίας, όταν υπερβαίνεται η προθεσμία που προβλέπεται στο άρθρο 2, η εγγύηση ορθής εκτέλεσης των 90 Ecu ανά εκατόλιτρο αλκοόλης 100 % κατ' όγκο καταπίπτει μέχρι του ανωτάτου ορίου:
α) του 15 %, σε κάθε περίπτωση 7
β) του 50 % του ποσού που υπολείπεται μετά την αφαίρεση του 15 % όταν η χρησιμοποίηση που προβλέπεται σ' αυτό το άρθρο δεν έχει πραγματοποιηθεί πριν τις 30 Ιουνίου 1996.
Η εγγύηση καταπίπτει στο σύνολό της σε περίπτωση υπέρβασης της ημερομηνίας της 31ης Δεκεμβρίου 1996.
2. Κατά παρέκκλιση του άρθρου 27 του κανονισμού (ΕΟΚ) αριθ. 2220/85, η εγγύηση ορθής εκτέλεσης που αναφέρεται στην παράγραφο 1 αποδεσμεύεται από το σχετικό οργανισμό παρέμβασης μόνον εφόσον έχει χρησιμοποιηθεί στον τομέα των καυσίμων στην Κοινότητα το σύνολο των αλκοολών της πρώτης παρτίδας του ειδικού διαγωνισμού αριθ. 7/90 ΕΟΚ και των δύο πρώτων παρτίδων του διαγωνισμού αριθ. 8/90 ΕΟΚ, αντιστοίχως.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1996.

Labels: 10
3
17
14